Η λιπομεταφορά, γνωστή και ως μεταμόσχευση λίπους, είναι μια ιδιαίτερα αποτελεσματική διαδικασία με πολλά πλεονεκτήματα. Σε γενικές γραμμές, ενισχύει τον όγκο του δέρματος, βελτιώνει το περίγραμμα του προσώπου και μειώνει την εμφάνιση των ρυτίδων και των λεπτών γραμμών.   Σε αντίθεση με τα fillers, η λιπομεταφορά περιέχει πολυδύναμα βλαστοκύτταρα, τα οποία βοηθούν στην αναζωογόνηση του δέρματος, βελτιώνοντας το πάχος, την ποιότητα, και την υφή του. Λειτουργεί ως ένα φυσικό πληρωτικό, αφού προέρχεται από τον ίδιο τον οργανισμό. Η μεταφορά του λίπους από το ένα μέρος του σώματος στο άλλο γίνεται με απόλυτη ακρίβεια και λεπτομέρεια, έτσι ώστε το λίπος να μην είναι ψηλαφητό και να μην διαγράφεται κάτω από το δέρμα. Σε αντίθεση με τα fillers, η λιπομεταφορά γίνεται και στην περιοχή του λαιμού.   Τέλος, τα αποτελέσματά μετά από μια λιπομεταφορά είναι μακροχρόνια, ενώ δεν χρειάζονται επαναληπτικές συνεδρίες όπως στα fillers.